এ ব্যাপারে জাতীয় দলের সাবেক ফুটবলার ও বাফুফে সদস্য মো. ইলিয়াস বলেন, ‘গণভবনে প্রধানমন্ত্রীর সঙ্গে সিলেট সিটি নির্বাচনসংক্রান্ত কথা হয়েছে। মাহিউদ্দিন আহমদ সেলিম প্রধানমন্ত্রীর কাছে দোয়া চান। প্রধানমন্ত্রী তাঁকে মাঠে কাজ চালিয়ে যাওয়ার পরামর্শ দেন। ’ সিলেট সিটি নির্বাচন প্রসঙ্গে মাহিউদ্দিন সেলিম বলেন, ‘প্রধানমন্ত্রী চাইলে আমি নৌকা প্রতীক নিয়ে সিটি নির্বাচন করতে প্রস্তুত আছি। এর বাইরে আমার স্বতন্ত্র প্রার্থী হওয়ার ইচ্ছা নেই। ব্যবসা-বাণিজ্যের পাশাপাশি আমি ক্রীড়া ও সমাজসেবায় কাজ করছি। সিলেটের মানুষও আমাকে সিটি নির্বাচন করতে উদ্বুদ্ধ করছেন। ’ প্রধানমন্ত্রীর দোয়া প্রসঙ্গে তিনি বলেন, ‘এখনই এ বিষয়ে বলতে চাই না। পরে বলব। ’